stanford-oval/wikipedia huggingface dataset:
אדווין ואן דר סאר
סטטיסטיקות קריירה

| קבוצה | עונה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | באירופה> הופעות | באירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- |
| אייאקס אמסטרדם | 1990/1991 | 9 | 0 | 0 | 0 | – | – | 0 | 0 | 0 | 0 | 9 | 0 |
| אייאקס אמסטרדם | 1991/1992 | 0 | 0 | 0 | 0 | – | – | 0 | 0 | 0 | 0 | 0 | 0 |
| אייאקס אמסטרדם | 1992/1993 | 19 | 0 | 3 | 0 | – | – | 3 | 0 | 0 | 0 | 25 | 0 |
| אייאקס אמסטרדם | 1993/1994 | 32 | 0 | 4 | 0 | – | – | 6 | 0 | 1 | 0 | 43 | 0 |
| אייאקס אמסטרדם | 1994/1995 | 33 | 0 | 3 | 0 | – | – | 11 | 0 | 1 | 0 | 48 | 0 |
| אייאקס אמסטרדם | 1995/1996 | 33 | 0 | 2 | 0 | – | – | 11 | 0 | 4 | 0 | 50 | 0 |
| אייאקס אמסטרדם | 1996/1997 | 33 | 0 | 1 | 0 | – | – | 10 | 0 | 1 | 0 | 45 | 0 |
| אייאקס אמסטרדם | 1997/1998 | 33 | 1 | 5 | 0 | – | – | 8 | 0 | 0 | 0 | 46 | 1 |
| אייאקס אמסטרדם | 1998/1999 | 34 | 0 | 5 | 0 | – | – | 6 | 0 | 1 | 0 | 46 | 0 |
| אייאקס אמסטרדם | סה"כ | 226 | 1 | 23 | 0 | – | – | 55 | 0 | 8 | 0 | 312 | 1 |
| יובנטוס | 1999/2000 | 32 | 0 | 3 | 0 | – | – | 11 | 0 | 0 | 0 | 46 | 0 |
| יובנטוס | 2000/2001 | 34 | 0 | 2 | 0 | – | – | 6 | 0 | 0 | 0 | 42 | 0 |
| יובנטוס | סה"כ | 66 | 0 | 5 | 0 | – | – | 17 | 0 | 0 | 0 | 88 | 0 |
| פולהאם | 2001/2002 | 37 | 0 | 4 | 0 | 0 | 0 | 0 | 0 | 0 | 0 | 41 | 0 |
| פולהאם | 2002/2003 | 19 | 0 | 0 | 0 | 0 | 0 | 11 | 0 | 0 | 0 | 30 | 0 |
| פולהאם | 2003/2004 | 37 | 0 | 6 | 0 | 0 | 0 | 0 | 0 | 0 | 0 | 43 | 0 |
| פולהאם | 2004/2005 | 34 | 0 | 5 | 0 | 1 | 0 | 0 | 0 | 0 | 0 | 40 | 0 |
| פולהאם | סה"כ | 127 | 0 | 15 | 0 | 1 | 0 | 11 | 0 | 0 | 0 | 154 | 0 |
| מנצ'סטר יונייטד | 2005/2006 | 38 | 0 | 2 | 0 | 3 | 0 | 8 | 0 | 0 | 0 | 51 | 0 |
| מנצ'סטר יונייטד | 2006/2007 | 32 | 0 | 3 | 0 | 0 | 0 | 12 | 0 | 0 | 0 | 47 | 0 |
| מנצ'סטר יונייטד | 2007/2008 | 29 | 0 | 4 | 0 | 0 | 0 | 10 | 0 | 1 | 0 | 44 | 0 |
| מנצ'סטר יונייטד | 2008/2009 | 33 | 0 | 2 | 0 | 0 | 0 | 10 | 0 | 4 | 0 | 49 | 0 |
| מנצ'סטר יונייטד | 2009/2010 | 21 | 0 | 0 | 0 | 2 | 0 | 6 | 0 | 0 | 0 | 29 | 0 |
| מנצ'סטר יונייטד | 2010/2011 | 33 | 0 | 2 | 0 | 0 | 0 | 10 | 0 | 1 | 0 | 45 | 0 |
| מנצ'סטר יונייטד | סה"כ | 186 | 0 | 13 | 0 | 5 | 0 | 56 | 0 | 6 | 0 | 266 | 0 |
| סה"כ בקריירה | סה"כ בקריירה | 605 | 1 | 56 | 0 | 6 | 0 | 139 | 0 | 14 | 0 | 820 | 1 |
↑  כולל מגן יוהאן קרויף, מגן הקהילה, הסופר קאפ האירופי, הגביע הביניבשתי ואליפות העולם לקבוצות
סולידריות (תנועה ישראלית)

| --- | --- |

 מדינה:  ישראל 
 תקופת הפעילות:  2009–2011 (כשנתיים) 
 
המשטרה מונעת מהמפגינים בשייח' ג'ראח להיכנס למתחם רחוב עות'מאן בן עפאן בשכונה, יולי 2010
מפגין מתווכח עם שוטר שדרש ממנו לעזוב את המדרכה ליד בית משפחת חנון שפונה בשייח ג'ראח, מאי 2010
סולידריות (או סולידריות שייח' ג'ראח) היא תנועה פוליטית-חברתית ישראלית, שזוהתה עם השמאל הרדיקלי ופעלה בין השנים 2009–2011. התנועה דגלה בשינוי המשטר הקיים והתבססה על שיתוף פעולה יהודי-ערבי כנגד מה שתפסה כנישול, אפליה ואי שוויון אזרחי.
התנועה התגבשה במהלך מאבק נגד פינוי משפחות ערביות מבתים במתחם השכונה שייח' ג'ראח על פי פסיקת בג"ץ וכניסת משפחות יהודיות ששוכנו במקומן. בהמשך היא יזמה או הצטרפה למאבקים מקומיים נוספים בנושאים דומים.
תולדות התנועה ופעילותה

בסוף שנת 2009, בעקבות פינוין על ידי המשטרה של ארבע משפחות ערביות מבתים בשייח' ג'ראח בצו בג"ץ, והעברתם לידי עמותות (שנקבעו בבג"ץ כבעלים) ששיכנו בהם משפחות יהודיות, החלה קבוצת צעירים ירושלמים לארגן צעדות בימי שישי אחרי הצהרים מכיכר ציון אל שייח' ג'ראח שם הפגינו מול הבתים שפונו. בהמשך הפכו ההפגנות למשמרות מחאה בשכונה.
מתחילת המאבק החיכוכים בין המפגינים למשטרה הובילו למעצרים של המפגינים, שהובילו להעלאת המאבק לסדר היום הציבורי ומשכו מפגינים נוספים. ב-15 בינואר 2010 נעצרו למשך השבת 17 מפגינים ובהם מנכ"ל האגודה לזכויות האזרח חגי אלעד. שופטת בית משפט השלום בירושלים קבעה כי מעצרם לא היה חוקי. ב-28 בינואר 2010 פסק בית משפט השלום בירושלים שלא הייתה עילה חוקית להורות על פיזור ההפגנה.
ב-6 במרץ 2010 נערכה במקום הפגנה בהשתתפות כ-3,000 ישראלים, פלסטינים ופעילי שמאל, וכן חברי כנסת מחד"ש ומרצ וחברי פרלמנט ממפלגת העם הפלסטיני
בהמשך השנה החלה התנועה להצטרף למאבקים מקומיים נוספים בנושאים דומים. בין השאר הייתה פעילה במאבק תושבי הכפר הבלתי מוכר דהמש שבין רמלה ללוד, מאבק דיירי הדיור הציבורי בבית שאן, מאבק תושבי טייבה נגד הפקעת אדמות והריסת בתים לא חוקיים, מאבק תושבי סילואן נגד מעבר יהודים להתגורר בשכונה בסיוע תנועות ימניות, ואיום הריסת הבתים שנבנו ללא אישור, ומאבק תושבי יפו הערבים נגד מה שהם רואים כדחיקתם מהעיר.
ב-11 ביולי 2010 פרסמה התנועה הבהרה לפרסום קודם, שבה היא מסבירה את בקשתה "לא לבוא בכתפיים וברגליים חשופות" ולהגיע עם כובע. הבקשה הוסברה בכך ששותפיה הפלסטינים של התנועה חשו חוסר נוחות למראה הלבוש החשוף לטעמם, וחלקם נמנעו בשל כך מלהגיע להפגנות. הפרסום עורר מחלוקת קשה בקרב פעילי ותומכי התנועה. התומכים בו טענו שהפגיעה בזכויות הפלסטינים יותר משמעותית מהפגיעה בזכויות הנשים. המתנגדים טענו שהתנועה מעדיפה לקדם מטרת שמאל אחת במחיר פגיעה במטרת שמאל אחרת, ושזוהי הזדמנות להחדיר זכויות נשים לחברה הפלסטינית. בהמשך הוצפו גם מקרי הטרדה ותקיפה מינית של מפגינות ישראליות בידי פלסטינים בשייח' ג'ראח. מקרים שהושתקו בתוך השמאל הישראלי
ב-22 באוקטובר 2010 הפגינו עם התנועה בהפגנה השבועית בשייח' ג'ראח נשיא ארצות הברית לשעבר ג'ימי קרטר, נשיאת אירלנד לשעבר, מארי רובינסון והפעילה ההודית הלה בהטה.
ב-15 ביולי 2011 ארגנה התנועה בשיתוף פעולה עם הוועדות העממיות הפלסטיניות במזרח ירושלים הפגנה בהשתתפות כ-2,000 איש בתמיכה בהכרזת העצמאות הפלסטינית. בהפגנה השתתפו חברי הכנסת זהבה גלאון ודב חנין, יושב ראש הכנסת לשעבר אברהם בורג והיועץ המשפטי לממשלה לשעבר מיכאל בן יאיר.
בספטמבר 2011 הודיעה התנועה על סיום ההפגנות השבועיות בשכונה, ומעבר לשיטות מאבק אחרות. עם זאת ההפגנות בשכונה לא הפסיקו, אלא המשיכו להתקיים במתכונת מצומצמת יותר בארגון תושבי השכונה.
התנועה קיימה סיורים פוליטיים.
מייעדי התנועה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
"מטרתנו היא לא פחות משינוי משטרי. השאיפה הפוליטית שלנו היא לפרק את משטר הפריבילגיות. אנו נאבקים למען שוויון אזרחי.".
פירוק, או שינוי יסודי, של כל המוסדות הממלכתיים המבוססים לדעתם על עקרון של זכויות-יתר ליהודים תוך נישול הערבים, כגון: הסוכנות היהודית, קק”ל, האפוטרופוס על נכסי נפקדים ומינהל מקרקעי ישראל.
כינונה מחדש של משטרת ישראל.
תרומות ומקורות מימון

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בין מעבירי התרומות לארגון היו הקרן החדשה לישראל והקרן להגנת הדמוקרטיה.
גלריה

הפגנה בשייח' ג'ראח, נובמבר 2010
הפגנה בשייח' ג'ראח, אוקטובר 2010
הפגנה בשייח' ג'ראח, אוגוסט 2010
הפגנה בשייח' ג'ראח, אוגוסט 2010
ג'ימי קרטר בהפגנת סולידריות בשייח' ג'ראח 22 באוקטובר 2010
הערות שוליים

↑  סולידריות – תנועה לשוויון אזרחי
↑  רועי שרון ומיה בנגל, ישראל פינתה ערבים בי-ם; ארה"ב גינתה, באתר nrg‏, 3 באוגוסט 2009
↑  יובל הימן, המתחם החם של שמעון הצדיק, אתר nrg,‏ 26 באוגוסט 2008
↑  רונן מדזיני, הפעילים משייח ג'ראח: "דרך חדשה לשמאל", באתר ynet, 5 במרץ 2010
↑  פרוטוקול־הדיון; ההחלטה
↑  ניר חסון, בית המשפט: מעצר מפגיני שייח ג'ראח איננו חוקי, באתר הארץ, 18 בינואר 2010
↑  פסק הדין; ניר יהב‏, "י-ם המזרחית צריכה להיות בירת פלסטין", באתר וואלה, 6 במרץ 2010
↑  דפנה ליאל, עימות אלים בהפגנות בשייח ג'ראח, חדשות 2, 6 במרץ 2010; רונן מדזיני, 3,000 באו לשייח ג'ראח: "שמח שיש עוד שמאל", באתר ynet, 6 במרץ 2010
↑  שייח' ג'ראח עם דהמש, באתר התנועה
↑  עמוס גולדברג, בראשית היה העוול, באתר התנועה
↑  סולידריות גם בטייבה, באתר התנועה
↑  סולידריות בסילואן, באתר התנועה
↑  מהר לפני שיגמר: סיור ביפו הערבית באתר התנועה
↑  על לבוש, שותפות אמת, וכבוד הדדי, אתר סולידריות שיח' ג'ראח
1 2  אבי יששכרוף, פעילות שמאל: מטרידים אותנו מינית בהפגנות בגדה, באתר הארץ, 16 במרץ 2012
↑  נעמה כרמי, פמיניסטיות של גופיות ספגטי, הבלוג של נעמה כרמי, 3 באוגוסט 2010
1 2  דובי קננגיסר, על נשים וערבים, הבלוג לא שומעים, 22 ביולי 2010
↑  פרשת ההטרדות המיניות בהפגנות השמאל, אתר הכל שקרים, 25 בספטמבר 2010
↑  ניר חסון, "נשיא ארצות הברית לשעבר, ג'ימי קרטר, השתתף בהפגנות בשייח' ג'ראח: פינוי אדם... ", באתר הארץ, 24 באוקטובר 2010
↑  ניר חסון, אלפיים פעילי סולידריות ופלסטינים צעדו בירושלים בקריאה ל"עצמאות לפלסטין", באתר הארץ, 15 ביולי 2011
↑  משנים כיוון – מרחיבים פעילות בשייח גראח, באתר התנועה, 1 בספטמבר 2011
↑  אתר התנועה באנגלית
יוסי מוסטקי

| --- | --- |

 לידה:  3 בינואר 1939 (בן 86) קהיר, מצרים 
 מוקד פעילות:  ישראל 
 שפה מועדפת:  עברית 
 פרסים והוקרה:  יקיר באר שבע 
 
יוסף (יוסי) מוּסְטָקִי (Joe Moustaki; נולד ב-3 בינואר 1939) הוא מלחין וזמר ישראלי. התפרסם כמחבר אחד הלחנים לשירה של רחל המשוררת, "זמר נוגה" וכמחבר והמבצע של השיר "ים ושקיעה".
ביוגרפיה

מוסטקי נולד בקהיר שבמצרים, בן ליוצאי קורפו (הוא קרוב משפחה רחוק של הזמר הצרפתי ז'ורז' מוסטקי). מגיל חמש למד בבית ספר קתולי "סן מארק". ב-1948, על רקע פרעות ביהודי מצרים בימי מלחמת העצמאות, נמלטה המשפחה למחנה מעבר באוסטיה שליד רומא, וכעבור חצי שנה, לאחר תום המלחמה, עלו לישראל ב-1949. בארץ נמנתה משפחתו עם 500 המשפחות הישראליות הראשונות שיישבו את באר שבע, שם שוכנו באוהל במתחם לעולים חדשים (בשטח שבו פועל היום השוק העירוני).
לאחר שסיים את שירותו הצבאי בנח"ל, היה חבר בקיבוץ רוחמה, ושם החל לחבר לחנים להנאתו למרות שחסר כל חינוך מוזיקלי. הוא פגש ברוחמה את המוזיקאים שמעון כהן ונחום היימן, ולאחר שאלו שמעו את נגינתו ולחניו, עודדו אותו להמשיך בתחום המוזיקלי. היימן, שעבד באותה עת עם הפרברים, הביא להם את לחנו של מוסטקי ל"זמר נוגה" והשיר התפרסם בלחן זה ב-1964. לאחר נישואיו עזב את הקיבוץ, שב לבאר שבע והחל להופיע ב"מאהל השייח", מועדון הלילה של מלון נאות מדבר, שנהנה באותן שנים מפופולריות.
לאחר מלחמת ששת הימים פרסם את השיר "הם לפנינו שוב" ("בישראל של שנת שישים ושבע") ללחנו ולמילים של עמוס אטינגר. באותה השנה הלחין והקליט לראשונה ביצוע לשירה של מרים ילן-שטקליס: ואמרתי לעצב הנני, אך עקב חוסר הסכמתה של האחרונה לא הוקלט השיר כחלק מתקליט.
ב-1969 ראה אור בחברת CBS תקליט אריך-נגן שלו, "באר שבע עירי" ובו השיר "ים ושקיעה" שזכה להצלחה והריקוד "באר שבע עירי" על מלים של יעקב אביצוק. ב-1975, לאחר זכייתה הראשונה באליפות של קבוצת הכדורגל העירונית, הפועל באר שבע, הקליט מוסטקי יחד עם כדורגלני הקבוצה את שיר הקבוצה שחיבר, "לי הנך תבל ומלואה". מאז ועד היום ממשיך מוסטקי להתגורר בבאר שבע ומופיע בתוכנית משיריו בה הוא מלווה את עצמו בגיטרה ומלווה שירה בציבור.
בשנת 2010 זכה מוסטקי בתואר יקיר באר שבע.
בנובמבר 2012 קיבל מוסטקי פרס מפעל חיים מאיגוד אמני ישראל (אמ"י) על תרומתו לתרבות הישראלית לאורך השנים.
הערות שוליים

↑  עודד בר-מאיר, מחפש את ותיקי באר שבע, mynet באר שבע, 31 באוגוסט 2008.
↑  לחן זה הקדים את לחנו של שמואל קראוס ל"זמר נוגה", הפופולרי יותר בישראל כיום.
↑   ואמרתי לעצב הנני, בביצוע יוסי מוסטקי, וידאו קליפ של השיר  באתר יוטיוב, ראו הסברי מעלה הקליפ
↑  עיריית באר שבע, יקיר העיר 2010, באתר עיריית באר שבע
↑  עושים כבוד: 11 אמנים יקבלו אות הוקרה מיוחד, nrg מעריב, 28 באוקטובר 2012; אסף נבו, פרסי מפעל חיים לכוכבה הררי, יוסף מוסטקי וצדוק סביר, mako,‏ 28 באוקטובר 2012; יוסי גרבר ואילן דר בין הזוכים בפרס מפעל חיים של אמ"י, וואלה!, 28 באוקטובר 2012; אותות הוקרה לוותיקי אמ"י בפתח תקווה, באתר "הבמה", 28 באוקטובר 2012.
| --- | --- |
בקרת זהויות :  NLI: 987007308925805171  MusicBrainz: f37ea4e6-b254-4e89-a866-d1dee9c3a5fb  VIAF: 248336228   WorldCat (עם VIAF): 248336228
קאקה

ערך זה עוסק בכדורגלן ברזילאי. אם התכוונתם למשמעות אחרת, ראו .
ריקארדו אייזקסון דוס סנטוס לייטה (בפורטוגזית: Ricardo Izecson dos Santos Leite; נולד ב-22 באפריל 1982 בברזיליה), הידוע בכינוי קאקה (Kaká), הוא כדורגלן עבר ברזילאי ששיחק בעמדת הקשר ההתקפי. קאקה שיחק את עיקר הקריירה שלו במילאן, עמה זכה בליגת האלופות ב-2007, בכדור הזהב ובתואר כדורגלן השנה בעולם ובריאל מדריד. בנוסף להצלחתו על המגרש הוא ידוע בזכות פעילותו ההומניטרית.
קריירת מועדונים > ריאל מדריד

ב-3 ביוני 2009 דווח כי פלורנטינו פרס, נשיא ריאל מדריד שנבחר לכהונה חדשה, הציע למילאן 68.5 מיליון אירו תמורת כרטיס השחקן של קאקה, יומיים לאחר שהשחקן עזב על מנת להצטרף למשחק של נבחרת ברזיל. אדריאנו גליאני, סגן הנשיא של מילאן, לא הכחיש את הדיווחים ואישר כי הוא טס למקסיקו ביחד עם אביו של קאקה, על מנת לפגוש את נציגי ריאל מדריד. ב-4 ביוני התראיין גליאני לגזטה דלו ספורט והסביר כי הסכמתו והסכמת קאקה למהלך נובעת ממניעים כלכליים. ב-8 ביוני הושלמה העסקה בין המועדונים, וקאקה חתם על חוזה לשש שנים. למשך ימים אחדים נחשבה ההעברה לשנייה בשוויה בהיסטוריה של הכדורגל, אך עם מעברו של כריסטיאנו רונאלדו ממנצ'סטר יונייטד לריאל מדריד תמורת 94 מיליון אירו היא דורגה מחדש במקום השלישי.
קאקה היה אחד משחקנים רבים שהצטרפו לריאל מדריד באותו קיץ, בהם כריסטיאנו רונאלדו, קרים בנזמה, צ'אבי אלונסו וראול אלביול. הוא ערך את הופעת הבכורה שלו בקבוצה במשחק ידידות מול טורונטו, והבקיע את שערו הראשון בניצחון 5 - 0 על בורוסיה דורטמונד. את שערו הרשמי הראשון הבקיע במשחק מול ויאריאל. בנובמבר 2009 נפצע קאקה במפשעה במהלך משחק "הקלאסיקו" מול ברצלונה בקאמפ נואו, ולאחר ניתוח שעבר הודיעו רופאיו כי הוא ייאלץ לעבור טיפול מיוחד פעמיים ביום לשארית חייו על מנת למנוע פגיעה נוספת ברגלו, וכי הדבר לא יפריע להמשך קריירה שלו. הוא סיים את עונת 2009/2010 עם שמונה שערים ושישה בישולים בליגה, ולא הצליח לזכות עם הקבוצה באליפות.
באוגוסט 2010, לאחר טורניר המונדיאל באותה שנה, נפצע קאקה בברכו השמאלית ועבר ניתוח, בעקבותיו נעדר ממשחק למשך חמישה חודשים. הוא שב לשחק במפגש מול חטאפה בראשית ינואר 2011, בו נכנס כמחליף. עד לסיום העונה קאקה לא שותף רבות על ידי המאמן ז'וזה מוריניו, אך הצטיין במספר משחקים ותרם לקבוצתו שבעה שערים וארבעה בישולים בליגה. הוא זכה עם ריאל בתואר הראשון שלו במדיה, גביע המלך הספרדי, אך לא שותף במשחק הגמר מול ברצלונה.
סך הכל לקאקה יש 120 הופעות, 29 שערים ו-3 תארים במדי הבלאנקוס.
קריירת מועדונים > החזרה למילאן

ב-2 בספטמבר 2013, שהיה היום האחרון בחלון ההעברות באותה שנה, חזר קאקה למילאן, לאחר שכמה ימים לפני כן הודיע על רצונו לעזוב. ריאל מדריד שחררה את קאקה למילאן בחינם, לאחר שארבע שנים לפני כן רכשה אותו בסכום של 68 מיליון אירו. הוא חתם על חוזה עד ל-30 ביוני 2015.
קריירת מועדונים > המעבר ל-MLS

ב-30 ביוני 2014 הגיע קאקה להסכם עם מילאן להתרת חזהו, אף שעל פי החוזה, נותרה לו שנה נוספת לשחק עבור המועדון. קאקה ניצל סעיף המאפשר לו להתיר את החוזה במידה והקבוצה לא תעפיל לליגת האלופות. קאקה חתם בקבוצת אורלנדו סיטי מליגת ה-MLS, והושאל לסאו פאולו, קבוצת נעוריו, עד לפתיחת העונה ב-MLS בשנת 2015. ב-8 במרץ 2015 במשחק הבכורה בליגה הבקיע את שערו הראשון בתוספת הזמן, שקבע שוויון 1-1 נגד ניו יורק סיטי. ב-11 באוקטובר 2017 הודיע כי יעזוב את אורלנדו סיטי בתום עונת ה־MLS. ב-17 בדצמבר 2017 הודיע על פרישתו מכדורגל.
נבחרות ברזיל

קאקה שיחק במדי נבחרת הנוער של ברזיל במונדיאל הנוער 2001, והפסיד עמה לנבחרת הנוער של גאנה ברבע הגמר. חודשים אחדים לאחר מכן הוא ערך את הופעת הבכורה בנבחרת ברזיל, במשחק הידידות מול נבחרת בוליביה שנערך ב-31 בינואר 2002. הוא היה חלק מסגל הנבחרת שזכתה במונדיאל 2002, אך השתתף רק ב-25 דקות במשחק מול נבחרת קוסטה ריקה בשלב הבתים.
הוא הוביל את נבחרת ברזיל כקפטן בגביע הזהב של CONCACAF בשנת 2003, סיים עם הנבחרת עד גיל 23 במקום השני לאחר הפסד לנבחרת מקסיקו במשחק הגמר, והבקיע שלושה שערים. ב-2005 היה שותף לזכייתה של הנבחרת הבוגרת בגביע הקונפדרציות לאחר ניצחון 4 - 1 על נבחרת ארגנטינה במשחק הגמר, במהלכו הבקיע שער בבעיטה חזקה מחוץ לרחבה.
משחקו הראשון של קאקה במונדיאל היה במהלך מונדיאל 2006, בו הבקיע את שערו היחיד עד כה בניצחון 1 - 0 על נבחרת קרואטיה במשחק הפתיחה, שבסיומו נבחר לשחקן המצטיין. הוא לא הצליח לשמור על אותה רמת המשחק גם בהמשך הטורניר, וברבע הגמר הודחה נבחרת ברזיל על ידי נבחרת צרפת. הוא עלה מספסל המחליפים במשחק הידידות מול נבחרת ארגנטינה ב-3 בספטמבר 2006, ולאחר שקיבל את הכדור כתוצאה מהדיפת בעיטת קרן של ארגנטינה הוא הצליח לגבור על ליונל מסי, רץ עם הכדור לאורך שלושה רבעים מהמגרש, והבקיע. בשל עומס משחקים במילאן החליט קאקה שלא להשתתף בקופה אמריקה 2007, טורניר שבו זכתה נבחרת ברזיל. הוא חזר לשחק בנבחרת במשחק הידידות מול נבחרת אלג'יריה ב-22 באוגוסט 2007.
קאקה שיחק במדי נבחרת ברזיל בגביע הקונפדרציות 2009, שהיה הטורניר הבינלאומי הראשון שלו מאז מונדיאל 2006. הוא הבקיע את שני שעריו היחידים בטורניר במשחק שלב הבתים מול נבחרת מצרים ב-14 ביוני, כשהשני מביניהם מכריע את תוצאת המשחק לטובת ברזיל. הוא זכה בתואר השחקן המצטיין בטורניר, ונבחר לשחקן המצטיין של הגמר, בו סייע לנבחרתו לנצח 3 - 2 את נבחרת ארצות הברית. קאקה נכלל בסגל הנבחרת למונדיאל 2010, ושימש כאחד השחקנים המובילים שלה ביחד עם הקפטן לוסיו. בטורניר בישל שלושה שערים (שהעניקו לו את תואר מלך הבישולים של הטורניר עם מספר שחקנים נוספים) וסייע לנבחרתו להעפיל עד רבע הגמר, בו הודחה על ידי הולנד.
ב-2011 נותר קאקה על ידי מאנו מנזס מחוץ לסגל הנבחרת לקופה אמריקה, בשל המנוחה שנדרשה לו עקב פציעתו בשנה הקודמת.
סגנון משחק

קאקה משחק לרוב כקשר התקפי, ומעמדה זו משמש כ"פליימייקר" הלוקח חלק בבניית משחק ההתקפה של הקבוצה ומכין מצבי הבקעה לחלוצים, אך בתפקידו עליו גם להבקיע שערים וליצור מצבי הבקעה לעצמו. הוא ידוע בריצותיו המהירות וביכולת הכדרור שבזכותן הוא מניע התקפות מתפרצות רבות של קבוצתו, במסירותיו המדויקות ובעיטותיו החזקות ממרחק. בתקופה בה שיחק יחד עם אנדריי שבצ'נקו במילאן נוצר שיתוף פעולה פורה בין השניים בחוליית ההתקפה.
ביכולתו של קאקה לתפקד גם כחלוץ מרכזי, עליו מוטלות עיקר משימות ההבקעה. יכולותיו המגוונות של קאקה באו לידי ביטוי במיוחד לאחר עזיבתו של שבצ'נקו את מילאן, כאשר שימש לסירוגין כפליימייקר וכחלוץ מרכזי, לצידם של שחקנים כמו אלברטו ג'ילארדינו ופיליפו אינזאגי. כראייה להצטיינותו בשני התפקידים, בעונת 2006/2007, בה הוביל את מילאן לזכייה בליגת האלופות, נבחר הן לחלוץ המצטיין של העונה מטעם אופ"א והן לפליימייקר המצטיין מטעם פדרציית הכדורגל הבינלאומית להיסטוריה וסטטיסטיקה (IFFFHS). בשלוש העונות שבין 2006 ו-2009 הבקיע קאקה במדי מילאן 53 שערים ובישל 31 נוספים.
במדי ריאל מדריד, לעומת זאת, תיפקד קאקה בקביעות כפליימייקר. משימתו העיקרית בקבוצה היא במסירות לשחקנים כמו כריסטיאנו רונאלדו וגונסאלו היגוואין, מבקיעי השערים הבולטים של הקבוצה. במדי נבחרת ברזיל שיחק קאקה לאורך השנים בקישור ההתקפי לצד שחקנים כמו רונאלדיניו, רוביניו ובשנים מאוחרות יותר אלאנו. במסגרת שיטת המשחק של הנבחרת במונדיאל 2010 היה על קאקה, יחד עם רוביניו ואלאנו, להעביר כדורים לחלוץ הבודד לואיס פביאנו.
חיים אישיים

קאקה הוא נוצרי אוונגליסטי אדוק, והוא מחזיק באמונתו זו מאז גיל 12. לאחר הזכייה במונדיאל 2002 הוא הסיר את חולצת הנבחרת וחשף את הטי-שירט שמתחתיה, עליה נכתב "אני שייך לישו". הוא עשה זאת גם לאחר הזכיות של מילאן באליפות הליגה ב-2004 ובליגת האלופות ב-2007. משפט זה, ביחד עם "אלוהים הוא נאמן", כתובים על לשוניות המגפיים שלו. לאחר הניצחון בגמר גביע הקונפדרציות 2005 הוא וכמה מחבריו לנבחרת לבשו חולצות שעליהן היה כתוב "ישו אוהב אותך" במספר שפות.
כשהוא חוגג לאחר הבקעת שער הוא נוהג להצביע לשמים כמחוות תודה לאלוהים, זאת בעקבות מקרה שבגיל 12 נפל ושבר את עמוד השדרה ב-3 מקומות והרופאים לא נתנו לו סיכוי ללכת. לכן לאחר שהשתקם ואכן הצליח לשחק הוא מודה לאלוהים אחרי כל גול שהוא מבקיע. המוזיקה האהובה עליו היא גוספל, והספר האהוב הוא הברית החדשה. מאז נובמבר 2004 הוא משמש כשגריר נגד רעב מטעם תוכנית המזון העולמית של האומות המאוחדות, ובשעת מינויו היה האדם הצעיר ביותר בתפקיד.
ב-23 בדצמבר 2005 הוא נישא לזמרת ואשת החֶברה קרולינֶה סֶליקוֹ בכנסיית לידתו מחדש של ישו בסאו פאולו. ב-10 ביוני 2008 נולד בנם הבכור.
ב-12 בפברואר 2007 הוענקה לו אזרחות איטלקית. הוא מופיע בקביעות בפרסומות של אדידס, ויש לו חוזה דוגמנות עם ג'ורג'ו ארמני, שמנע ממנו להופיע בצילום קבוצתי לצד חבריו ממילאן שפרסמו את דולצ'ה וגבאנה בתחילת 2007.
ב-23 באפריל 2011 נולדה לזוג בת.
ב-1 באוגוסט 2015 הודיעה סליקו באינסטגרם על גירושיהם.
קאקה התחתן שנית בשנת 2019 עם דוגמנית ברזילאית בשם קרולינה דיאס. לזוג נולדו 2 בנות.
תארים

| --- | --- |
 קבוצתיים סאו פאולו טורניר ריו-סאו פאולו: 2001 מילאן סרייה א': 2003/2004  הסופר קאפ האיטלקי: 2004  ליגת האלופות: 2006/2007  הסופר קאפ האירופי: 2007  אליפות העולם לקבוצות: 2007 ריאל מדריד אליפות ספרד: 2011/2012  גביע המלך הספרדי: 2010/2011 בינלאומיים ברזיל גביע העולם: 2002  גביע הקונפדרציות: 2005, 2009:  אישיים כדור הזהב: 2007  כדורגלן השנה בעולם: 2007  FIFPRO World 11:‏ 2006, 2007, 2008  נבחרת השנה של אופ"א: 2006, 2007, 2009  מלך השערים של ליגת האלופות: 2006/2007  שחקן ההתקפה הטוב ביותר בליגת האלופות: 2006/2007  כדורגלן העונה במועדוני אופ"א: 2006/2007  מלך הבישולים של ליגת האלופות:  2004/2005,  2011/2012  הקשר הטוב ביותר בליגת האלופות: 2004/2005  הזר המצטיין בסרייה א': 2004, 2006, 2007  כדורגלן השנה בליגה האיטלקית: 2004, 2007  נבחרת גביע הזהב של CONCACAF‏: 2003  הפליימייקר הטוב בעולם מטעם IFFHS‏: 2007  ספורטאי השנה הלטיני של התאחדות האתלטיקה הבינלאומית: 2007  כדור הזהב באליפות העולם לקבוצות: 2007  טיים 100: 2008, 2009  היכל התהילה של המרקאנה: 2008  סמבה ד'אור: 2008  כדור הזהב של גביע הקונפדרציות: 2009  נבחרת הטורניר של גביע הקונפדרציות: 2009  מלך הבישולים של המונדיאל: 2010  היכל התהילה של מילאן  משחק האולסטאר של ה-MLS: ‏ 2015, 2016, 2017  נבחרת השנה האולטימטיבית של אופ"א: 2015
הערות שוליים

1 2  Heaven sent, with the T-shirt to prove it, באתר הסידני מורנינג הראלד, 16 בינואר 2009
↑  כריס ברטון, Kaka will not leave Milan, באתר סקיי ספורטס, 29 בפברואר 2008(הקישור אינו פעיל, 17.3.2020)
↑  טאריק פאנג'ה ואלסנדרו פוג'י, Milan’s Gandini Says Kaka Will Talk With Manchester City, באתר בלומברג, 16 בינואר 2009
↑  גבריאל מרקוטי, Kaka and Manchester City: three days that shook the football world, באתר הטיימס, 16 בינואר 2009
↑  לוקה קאלאמאי, Kakà signs for Real Madrid, באתר לה גזטה דלו ספורט, 8 ביוני 2009(הקישור אינו פעיל, 17.3.2020)
↑  דיווח: קאקה ייאלץ לעבור טיפולים לשארית הקריירה, באתר nrg מעריב, 3 בפברואר 2010
↑  Kaka: Brazilian to join Orlando City via Sao Paulo after AC Milan exit, ‏ 30 ביוני 2014
↑  New-look Brazil sink Argentina, באתר פיפ"א, 4 בספטמבר 2006(הקישור אינו פעיל, 17.3.2020)
↑  קאקה באתר Soccernet(הקישור אינו פעיל, 17.3.2020)
↑  אנדי מיטן, The golden boy of a golden team, באתר האינדפנדנט, 4 ביוני 2006
↑    Gareth A Davies, ‏Milan put their faith in Kaka, The Telegraph, 2 May 2007
| --- | --- |
בקרת זהויות :  PLWABN: 9810678175205606  LCCN: n2008050076  NDL: 01049884  NKC: js20040503007  VIAF: 31471460   WorldCat (עם VIAF): 31471460 
קאקה במדי מילאן
קאקה במדי נבחרת ברזיל
קאקה במהלך משחק, 2007
קאקה ואשתו קרולינה
אונחה

אונחה  (קוריאנית:은하, 銀河 "גלקסיה") הוא משגר לוויינים תלת-שלבי מתוצרת קוריאה הצפונית. משגר לוויינים זה נוסה ב-5 באפריל 2009 וב-13 באפריל 2012 אך כשל מלהכניס למסלול את הלוויינים קוואנגמיונגסונג 2 וקוואנגמיונגסונג 3, בהתאמה, שנישא בחרטומו. ב-12 בדצמבר 2012 בוצע שיגור מוצלח של הלוויין קוואנגמיונגסונג 3.
מבנה

משגר הלוויינים אונחה הוא תלת שלבי ומונע בדלק נוזלי. בשלב הראשון ארבעה מנועים המבוססים על מנועי הטיל הבליסטי נודונג.
היסטוריית שיגורים

משגר הלוויינים אונחה נוסה פעמיים תוך שניתן לכך פומבי על ידי קוריאה הצפונית. ניסוי נוסף (הראשון בדגם זה) בוצע ככל הנראה קודם לכן אך לגביו קיימים דיווחים רק ממקורות מודיעין, המתייחסים אליו כטיל בליסטי מסוג טייפודונג 2.
5 באפריל 2009 - ניסיון שיגור של הלוויין קוואנגמיונגסונג 2. השיגור נכשל לאחר הפעלה תקינה של שני השלבים הראשונים של המשגר.
13 באפריל 2012 - ניסיון שיגור של הלוויין קוואנגמיונגסונג 3. השיגור נכשל וככל הנראה רק השלב הראשון פעל.
12 בדצמבר 2012 - ניסיון מוצלח של שיגור הלוויין קוואנגמיונגסונג 3. ספינה דרום קוריאנית משתה מן הים את רוב חלקי השלב הראשון של המשגר, לרבות מנועיו. יפן דיווחה על נפילת השלב הראשון בים הצהוב ועל נפילת השלב השני בים הפיליפינים.
ב-7 בפברואר 2016 שיגור מוצלח של הלווין קוואנגמיונגסונג 4.
הערות שוליים

↑  קוריאה הצפונית חוגגת את שיגור הלוויין, באתר nrg
↑  איום על ארצות הברית? צפון קוריאה שיגרה טיל ארוך טווח, באתר ישראל היום
↑  צפון קוריאה משגרת טיל בליסטי ארוך טווח למרות הזהרות אתר BBC.com מתאריך 7 בפברואר 2016
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏ • וולקן קנטאור • פיירפליי אלפה   רוסיה סויוז 2 • אנגרה • פרוטון (פרוטון M)   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה  הודו GSLV‏ • PSLV‏ •  SSLV • LVM-3‏  יפן H-II‏ (H-IIA)‏ • H-3‏ • אפסילון   איראן סימורג • Qaem  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3)  יפן N-1‏ • N-II‏ • H-I‏ • H-IIB‏ • Mu‏  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 Stratolaunch |  |